অলিভিয়ে আসাইয়াস

**অলিভিয়ে আসাইয়াস** (; জন্ম: ২৫ জানুয়ারি ১৯৫৫) একজন ফরাসি চলচ্চিত্র পরিচালক, চিত্রনাট্যকার, ও চলচ্চিত্র সমালোচক। আসাইয়াস তার ধীর-গতির চলচ্চিত্র, মনস্তাত্ত্বিক থ্রিলার, নব্য-নোয়ার, ও হাস্যরসাত্মক চলচ্চিত্রের জন্য সুপরিচিত। তিনি আন্তর্জাতিক খ্যাতি সম্পন্ন অভিনয়শিল্পীদের নিয়ে ফরাসি, স্পেনীয় ও ইংরেজি ভাষার চলচ্চিত্র নির্মাণ করেছেন। চলচ্চিত্রকার জাক রেমির পুত্র আসাইয়াস *[[কাইয়ে দ্যু সিনেমা]]* চলচ্চিত্র পত্রিকার সমালোচক হিসেবে তার কর্মজীবন শুরু করেন। সেখানে তিনি বিশ্ব চলচ্চিত্র ও চলচ্চিত্র লেখক-পরিচালকদের নিয়ে লিখতেন, যারা পরবর্তীকালে তার সৃষ্টিকর্মের অনুপ্রেরণা। আসাইয়াস কয়েকটি স্বল্পদৈর্ঘ্য চলচ্চিত্র নির্মাণের পর ১৯৮৬ সালে *ডিজঅর্ডার* চলচ্চিত্র দিয়ে পূর্ণদৈর্ঘ্য চলচ্চিত্র নির্মাণ শুরু করেন।

১৯৯৪ সালে নির্মিত *লো ফ্রোয়াদ* চলচ্চিত্রটিকে তার কর্মজীবনের প্রথম আলোচিত সাফল্য বলে গণ্য করা হয়। এটি কান চলচ্চিত্র উৎসবের আঁ সেরতাঁ র‍্যগার শাখায় প্রদর্শিত হয়। তার পরবর্তী চলচ্চিত্র *ইর্মা ভেপ* (১৯৯৬) কান উৎসবে প্রদর্শিত হয়, অন্যদিকে *লে দ্যস্তিনে সঁতিমঁতালে* (২০০০), *[[ডিমনলাভার]]* (২০০২), ও *[[ক্লিন (২০০৪-এর চলচ্চিত্র)|ক্লিন]]* (২০০৪) দাপ্তরিকভাবে পাল্ম দরের জন্য প্রতিযোগিতা করে। ২০০৬ সালে সংকলিত চলচ্চিত্র *পারি, জ্য তেম* (২০০৬)-এর একটি স্বল্পদৈর্ঘ্য চলচ্চিত্র পরিচালনা করেন।

আসাইয়াস নাট্যধর্মী *[[লোর দেতে]]* (২০০৮), *সিল মারিয়া* (২০১৪) ও *[[পার্সোনাল শপার]]* (২০১৬) চলচ্চিত্র নির্মাণ করে সমাদৃত হন; এবং শেষোক্ত চলচ্চিত্রের জন্য শ্রেষ্ঠ পরিচালক বিভাগে কান চলচ্চিত্র উৎসব পুরস্কার অর্জন করেন। তিনি এরপর হাস্যরসাত্মক *দুব্ল ভি* (২০১৮) ও গোয়েন্দা থ্রিলারধর্মী *ওয়াস্প নেটওয়ার্ক* (২০১৯) পরিচালনা করেন।

## প্রারম্ভিক জীবন
আসাইয়াস ১৯৫৫ সালের ২৫শে জানুয়ারি ফ্রান্সের প্যারিসে জন্মগ্রহণ করেন। তার পিতা চলচ্চিত্রকার জাক রেমি ও মাতা কাত্রিন দ্য কারোই একজন ফ্যাশন ডিজাইনার। তার পিতা তুর্কি ইহুদি বংশোদ্ভূত এবং ফ্রান্সে আসার আগে ইতালিতে বসবাস করতেন। তার মাতা প্রটেস্ট্যান্ট ছিলেন এবং তার পূর্বপুরুষগণ হাঙ্গেরীয় ছিল।

## কর্মজীবন
আসাইয়াস কয়েকটি স্বল্পদৈর্ঘ্য চলচ্চিত্র নির্মাণের পর ১৯৮৬ সালে *ডিজঅর্ডার* চলচ্চিত্র দিয়ে পূর্ণদৈর্ঘ্য চলচ্চিত্র নির্মাণ শুরু করেন।

১৯৯৪ সালে নির্মিত *লো ফ্রোয়াদ* চলচ্চিত্রটিকে তার কর্মজীবনের প্রথম আলোচিত সাফল্য বলে গণ্য করা হয়। এটি কান চলচ্চিত্র উৎসবের আঁ সেরতাঁ র‍্যগার শাখায় প্রদর্শিত হয়। তার পরবর্তী চলচ্চিত্র *ইর্মা ভেপ* (১৯৯৬) কান উৎসবে প্রদর্শিত হয়। এটি তার সবচেয়ে ব্যবসাসফল চলচ্চিত্র। ম্যাগি চেউং অভিনীত চলচ্চিত্রটি ফরাসি পরিচালক লুই ফ্যোইয়াদ ও হংকংয়ের চলচ্চিত্রের প্রতি শ্রদ্ধাঞ্জলি।

২০০০-এর দশকের শুরুতে তার নির্মিত *লে দ্যস্তিনে সঁতিমঁতালে* (২০০০), *[[ডিমনলাভার]]* (২০০২), ও *[[ক্লিন (২০০৪-এর চলচ্চিত্র)|ক্লিন]]* (২০০৪) চলচ্চিত্রগুলো দাপ্তরিকভাবে পাল্ম দরের জন্য প্রতিযোগিতা করে। ২০০৬ সালে সংকলিত চলচ্চিত্র *পারি, জ্য তেম* (২০০৬)-এর একটি স্বল্পদৈর্ঘ্য চলচ্চিত্র পরিচালনা করেন। ২০০৮ সালে তিনি নাট্যধর্মী *[[লোর দেতে]]* নির্মাণ করেন।

আসাইয়াসের ২০১২ সালের *আপ্রে মে* চলচ্চিত্রটি ৬৯তম ভেনিস চলচ্চিত্র উৎসবে গোল্ডেন লায়ন শাখায় প্রতিযোগিতার জন্য নির্বাচিত হয়। তিনি এই চলচ্চিত্রের জন্য ভেনিস উৎসব থেকে শ্রেষ্ঠ চিত্রনাট্যের পুরস্কার অর্জন করেন। তার *সিল মারিয়া* (২০১৪) চলচ্চিত্রটি ২০১৪ কান চলচ্চিত্র উৎসবে মূল প্রতিযোগিতায় পাল্ম দর শাখায় প্রতিযোগিতার জন্য নির্বাচিত হয়। *সিল মারিয়া* লুই দ্যলুস পুরস্কার অর্জন করে এবং শ্রেষ্ঠ চলচ্চিত্র, শ্রেষ্ঠ পরিচালক ও শ্রেষ্ঠ মৌলিক চিত্রনাট্য-সহ ছয়টি বিভাগে সেজার পুরস্কারের মনোনয়ন লাভ করে, তন্মধ্যে ক্রিস্টেন স্টুয়ার্ট শ্রেষ্ঠ পার্শ্ব অভিনেত্রী বিভাগে পুরস্কৃত হন। ২০১৬ সালে তিনি *[[পার্সোনাল শপার]]* চলচ্চিত্র নির্মাণ করে সমাদৃত হন এবং শ্রেষ্ঠ পরিচালক বিভাগে কান চলচ্চিত্র উৎসব পুরস্কার অর্জন করেন। তিনি এরপর হাস্যরসাত্মক *দুব্ল ভি* (২০১৮) ও গোয়েন্দা থ্রিলারধর্মী *ওয়াস্প নেটওয়ার্ক* (২০১৯) পরিচালনা করেন।

## তথ্যসূত্র

## বহিঃসংযোগ

* 
* 
* 
* ''New York Times'' article on Assayas
* মুবি.কমে Bringing Down the House: A Conversation with Olivier Assayas, The Notebook

বিষয়শ্রেণী:১৯৫৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২০শ শতাব্দীর ফরাসি চিত্রনাট্যকার
বিষয়শ্রেণী:২১শ শতাব্দীর ফরাসি চিত্রনাট্যকার
বিষয়শ্রেণী:গ্রিক ইহুদি বংশোদ্ভূত ফরাসি ব্যক্তি
বিষয়শ্রেণী:তুর্কি ইহুদি বংশোদ্ভূত ফরাসি ব্যক্তি
বিষয়শ্রেণী:উত্তরাধুনিক চলচ্চিত্র নির্মাতা
বিষয়শ্রেণী:প্যারিসের চলচ্চিত্র পরিচালক
বিষয়শ্রেণী:প্যারিসের চিত্রনাট্যকার
বিষয়শ্রেণী:ফরাসি চলচ্চিত্র পরিচালক
বিষয়শ্রেণী:ফরাসি চলচ্চিত্র সমালোচক
বিষয়শ্রেণী:ফরাসি পুরুষ চিত্রনাট্যকার
বিষয়শ্রেণী:শ্রেষ্ঠ পরিচালক বিভাগে কান চলচ্চিত্র উৎসব পুরস্কার বিজয়ী